פדמה (נהר)

פדמה (בבנגלית: পদ্মা) הוא נהר חשוב בבנגלדש. פדמה הוא למעשה השם הניתן לזרם הראשי של הגנגס בארץ זו. הוא זורם לרוב דרומית-מזרחית למשך 120 ק"מ עד להתמזגותו עם הנהר מגנה, סמוך למפרץ בנגל. על גדותיו נמצאת העיר ראג'שאהי.

לאורך 145 ק"מ מהווה הגנגס את הגבול בין הודו לבנגלדש, לפני שהוא נכנס למדינה האחרונה ומהווה את הגבול הצפוני של המחוז קושטיה באמצעות החלק העליון של פדמה. הפדמה העילי זורם דרומית-מזרחית ועל יד ראג'בארי מקבל את מי הנהר ג'מונה (השם המקובל בבנגלדש לנהר ברהמפוטרה). הזרם הממוזג של שני נהרות אלה יוצר את פדמה התחתי הממשיך לזרום דרומית-מזרחית, חוצה את מרכז בנגלדש ואחר כך, קרוב לעיר צ'נדפור מתמזג עם מגנה ונשפך למפרץ בנגל.

פדמה ידוע באפקט הסחיפה על האדמות סביבו. היובל הראשי שלו הוא מהננדה. יובל אחר נקרא מדהומטי (או גאראי בחלקו העילי).
זרימת הפדמה מבוקרת על ידי הסכר פאראקה, הנמצא כמה קילמוטרים למעלה במדינת בנגל המערבית בהודו. לאורך הפדמה שוכנים הרבה מרכזים עירוניים, ביניהם ראג'שאהי ופבנה. פדמה היא דרך תחבורה עמוסה והיא עתירת דגים.

השם
המילה פדמה משמעותה בסנסקריט "פרח לוטוס" והיא מציינת במיתולוגיה ההינדית - בוודות, בספרי פוראנה, ראמאיאנה ומהבהרטה - את האלה לקשמי
השם פדמה ניתן לחלק התחתי של הנהר גנגס מתחת לשפך הנהר בהגיראטהי. קרוב לוודאי זרם הפדמה בתקופות שונות באפיקים שונים
ממוזער|סירת מנוע על יד גשר פדמה.
250px|ממוזער|שמאל|אגני הנהרות גנגס-הרהמפוטרה-מגנה, הנהרות הגדולים הזורמים אל מפרץ בנגל

המסלול
גנגס שמקורו בקרחון גנגוטרי שבהרי ההימאלאיה זורם אל מפרץ בנגל דרך השטח ההודי ונכנס לבנגלדש בשיבגאנג', במחוז צ'אפאי נוואבגאנג'. ממש מערבה משיבגאנג' נשפך לגנגס היובל בהגיאטהי, שנודע בעת השלטון הבריטי בשם "נהר הוגלאי" (Hooglyy) ומנקודה זו הזרם הראשי של הגנגס נודע בשם "פדמה" או החלק העילי של פדמה.
בחלקו התחתי בגואלאנדו, 2200 ק"מ ממקור הגנגס, מתלווה לפדמה הנהר ג'מונה או ג'ומונה (যমুনা), הלא הוא החלק התחתי של נהר ברהמפוטרה. אחרי מיזוגם על יד אריצ'ה ממשיך הנהר דרומה תחת השם פדמה (החלק התחתי של פדמה), עד קרוב לצ'נדפור.
באותו מקום הנהר הרחב ביותר בבנגלדש, נהר המגנה מתמזג עם פדמה וממשיך בקו ישר בשם מגנה עד לשפכו בדרום במפרץ בנגל.

מחוז פבנה
פדמה מהווה למשך 120 ק"מ את כל הגבול הדרומי שלמחוז פבנה

מחוז קושטיה
בנקודה שבה הנהר פדמה מגיע לפינה הצפונית ביותר של מחוז קושטיה יוצא ממנו הנהר ג'לנגה, זורם לאורך הגבול הצפוני בכיוון קצת דרומית-מזרחית עד שעוזב את המחוז כמה קילומטרים ממזרח לקושטיה. הוא נושא עמו כמויות אדירות של מים והוא בנקודות מסוימות רחב מאוד ומשנה בהתמדה את אפיקו הראשי תוך כדי סחיפת אדמות רחבות הסמוכות אליו.

מחוז מורשידאבאד
המחוז מורשידאבאד נמצא בגדה המערבית של נהר פדמה. פדמה בזרימתו מפריד את המחוז רג'שאהי ממחוז מורשידאבאד שבבנגל המערבית ויוצרת גבול מים טבעי בין הודו לבנגלדש. האזור ג'לנגי של מחוז מושפע מאוד מאפקט הסחיפה של הגדה על ידי הפדמה.

המחוז ראג'שאהי
ראג'שאהי היא העיר הגדולה ביותר השוכנת על גדות הפדמה. היא העיר השלישית בגודלה בבנגלדש והעיר הראשית בצפון בנגל. בראג'שאהי נבנתה מקושטת על גדת הפדמה. על גדת הנהר נמצא מכללת ראג'שאהי, אחד מבתי הספר הוותיקים שבתת היבשת ההודית. שינויי האפיקים של הפדמה השיקו פעמיים לבניין בית הספר. אתרים בעלי חשיבות תיירותית על גדת הפדמה הם פארק המזון של הפדמה, הפארק המרכזי וגן החיות קמרוזמאן, פארק ברוקוטהי ננדאן והסוללה בצורת "טי".

תשתיות
סכרים
אחרי בניית סכר פאראקה בבנגל המערבי, הזרם המרבי בנהר פדמה הופחת בצורה משמעותית. ההפחתה פגעה בבנגלדש על ידי היעלמות מיני דגים מסוימים, ייבוש יובלים של הנהר, חדירה של מים מלוחים ממפרץ בנגל, ונזקים ליערות הסונדרבאנס.

גשר פדמה
200px|ממוזער|שמאל|גשר פדמה הרב-תכליתי
גשר פדמה הרב-תכליתי הוא גדול הגשרים של בנגלדש, שעלותו עלתה על 3 מיליארד דולר. הגשר נחנך ב-25 ביוני 2022. חלקו הראשי נבנה על ידי חברה סינית.
במעלה הזרם, הפדמה נחצה גם על ידי הגשרים ללון שאה והרדינג'.

גלריה

קישורים חיצוניים



קטגוריה:בנגלדש: נהרות
קטגוריה:מפרץ בנגל